Eneli Jefimova

Eneli Jefimova (sündinud 27. detsembril 2006 Tartus) on Eesti ujuja, kahekordne Euroopa meister pika ja lühiraja 100 m rinnuliujumises. Lühiraja maailmameistrivõistlustel võitis Jefimova 2024. aastal pronksmedali. Ta on kahekordne Eesti aasta naissportlane ja kolmekordne aasta noorsportlane.

Haridustee
Eneli Jefimova kodune keel on vene keel. Ta käis Sillamäe eestikeelses Pääsupesa lasteaias ja Sillamäe Eesti Põhikoolis. Alates 7. klassist õppis Jefimova Tallinnas Audentese Spordigümnaasiumis,Eneli Jefimova: Minu jaoks ei ole ujumine kohustus, ma naudin seda. Õpetajate Leht, 10. september 2021. mille lõpetas 2025. aastal."Palju õnne! Eneli Jefimova lõpetas gümnaasiumi" Delfi sport, 20. juuni 2025 Ta õpib aastast 2025 Põhja-Carolina Ülikoolis.

Sportlikud saavutused
Ujumistreeninguid alustas Eneli Jefimova Sillamäe ujumisklubis Kalev, kus treeneriteks olid Jevgeni Bugakov, Aleksandr Tšerednikov ja Sergei Maksimov. Aastast 2019 jätkas ta treeninguid Tallinnas Kalevi Ujumiskoolis Henry Heina juhendamisel. 2025. aasta sügisest on tema treener Põhja-Carolina Ülikoolis Stefani Wendelschaefer.Postimees, 4. detsember 2025a-kord-kui-see-tudruk-vett-puudutab-juhtub-midagi-erilist Eneli Jefimova treener: iga kord, kui see tüdruk vett puudutab, juhtub midagi erilist

Jefimova võitis 2017. aastal oma esimese Eesti täiskasvanute meistrivõistluste medali kümneaastasena, saavutades 200 m rinnuliujumises pronksmedali. Ta on parandanud lühikeses ja pikas basseinis 43 korral Eesti rekordit, sealhulgas 6 korral teateujumises (seisuga 2025). Eesti koondisse kuulub ta 2019. aastast.Eneli Jefimova. ESBL. 

Ta osales rinnuliujumises Tōkyō suveolümpiamängudel 2021. aastal 100 m ja 200 m distantsidel. 

Jefimova võitis 2021. aastal lühiraja Euroopa meistrivõistlustel uue Eesti rekordiga 100 m rinnuliujumises teise koha."14-aastane Jefimova võitis Eesti rekordiga EM-hõbeda" Postimees Sport, 3. november 2021 Ta nimetati samal aastal aasta noorsportlaseks."Eneli Jefimova lõpetas Kelly Sildaru valitsemisaja" ERR sport, 29. detsember 2021 

Juunioride maailmameistrivõistlustel Iisraelis Netanyas võitis Jefimova 2023. aastal rinnuliujumises 50 m distantsil kuldmedali ajaga 30,42. Tegemist oli Eesti läbi aegade esimese medaliga ujumises juunioride maailmameistrivõistlustel.Eneli Jefimova tuli juunioride MM-il maailmameistriks. sport.err.ee, 5. september 2023. 

2023. aasta ujumise lühiraja Euroopa meistrivõistlustel Otopenis tuli ta uue Eesti rekordiga 1.03,21 100 m rinnuliujumises Euroopa meistriks.Eneli Jefimova tuli võimsa ajaga Euroopa meistriks, ERR, 6.12.2023 50 m rinnuliujumises võitis ta hõbemedali.Eneli Jefimova võitis EM-il kulla kõrvale ka hõbeda, ERR, 10.12.2023 

2024. aasta Eesti noorte- ja juunioride meistrivõistlustel Tallinnas Kalev Spa Veekeskuses 16. mail võitis ta kuldmedali 200 meetri rinnuliujumises ajaga 2.29,87. 2024. aasta Euroopa meistrivõistlustel Belgradis tuli ta 100 meetri rinnuliujumises Euroopa meistriks ajaga 1.06,41. 

2024. aasta suveolümpiamängudel Pariisis sai ta 100 meetri rinnuliujumises 7. koha ajaga 1.06,50 ning 200 meetri rinnuliujumises 23. koha. 

2025. aastal USA-s Carmelis peetud lühiraja MK-etapi Eneli Jefimova näitas naiste 50 meetri rinnulidistantsil aega 29,33 ning saavutas 1. koha, 100 m distantsil saavutas ta teise koha tulemusega 1.03,35.MK-sarja avaetapil särasid Tribuntsov ja Jefimova Eesti Ujumisliit, 15. oktoober 2025

3. detsembril 2025 võitis ta Poolas Lublinis toimunud lühirajaujumise Euroopa meistrivõistluste teisel päeval 100 m rinnuliujumises Eesti rekordiga (aeg 1.02,82) kuldmedali. Teise kuldmedali võitis ta 7. detsembril 50 m distantsil samuti Eesti rekordiga 28,81.

 Rekordid  
Eneli Jefimova nimel on kõikide rinnuliujumise distantside Eesti rekordid. Ta on 4 x 50 m (25 m bassein) ja 4 x 100 m (50 m bassein) kombineeritud teateujumiste Eesti rekordi püstitanud võistkondade liige nii naiste teateujumises kui ka segateateujumises.RECORD, Eneli Jefimova. swimrankings.net Ta on parandanud lühikeses ja pikas basseinis kokku 48 korral Eesti rekordit, sh 8 korral teateujumises.

Talle kuulub Juunioride ujumise maailmameistrivõistluste rekord 100 m rinnuliujumises (50 m bassein) ajaga 1.06,23, püstitatud 6. septembril 2023 Iisraelis Netanyas.

 Isiklikud rekordid 
Seisuga 7. detsember 2025Eneli Jefimova. swimrankings.net

50 m bassein
 Ala  Tulemus  Aeg  Koht  Märkus 50 m vabaujumine  26,93   6. aprill 2025   Tartu  50 m liblikujumine  29,10   13. aprill 2023   Stockholm  50 m rinnuliujumine  29,83 NR  21. aprill 2025   Helsingi  Kõigi aegade 4. aeg Euroopas, maailmas 10. 50 meetri seliliujumine  30,98   16. veebruar 2025   Tartu  100 m vabaujumine  58,79   23. september 2023   Tallinn  100 m rinnuliujumine  1.05,81 NR  25. mai 2025   London 100 meetri seliliujumine  1.08,52   16. veebruar 2025   Tartu  200 m rinnuliujumine  2.25,59 NR  24. mai 2025   London 

25 m bassein
 Ala  Tulemus  Aeg  Koht  Märkus 50 m vabaujumine  26,16   20. detsember 2023   Kohtla-Järve  50 m liblikujumine  28,56   22. november 2020   Tallinn  50 m rinnuliujumine  28,81 NR  7. detsember 2025   Lublin  Kõigi aegade 3.–4. aeg Euroopas, maailmas 7.–8. 50 meetri seliliujumine  29,56   18. november 2023   Tallinn  100 m vabaujumine  57,11   21. detsember 2023   Kohtla-Järve  100 m liblikujumine  1.02,97   20. detsember 2023   Kohtla-Järve  100 m rinnuliujumine  1.02,82 NR  3. detsember 2025   Lublin  Kõigi aegade 2. aeg Euroopas, maailmas 6.  100 meetri seliliujumine  1.04,60   16. veebruar 2025   Tartu  100 meetri kompleksujumine  1.01,78   22. detsember 2023   Kohtla-Järve  200 m rinnuliujumine  2.19,23 NR  19. november 2023   Tallinn  Hooaja 3. tulemus Euroopas

 Tunnustus 
 Eesti parim naisujuja 2020, 2021, 2022, 2023, 2024, 2025
 2021 – aasta noorsportlane
 2021, 2022, 2023, 2024 – Eesti Vabariigi spordipreemiaEesti Vabariigi spordipreemiad 
 2023 – aasta noorsportlane
 2023, 2024 – Tallinna parim naissportlane 
 2023 – aasta naissportlane
 2024 – aasta noorsportlane
 2024 – aasta naissportlane
 2025 – aasta naissportlane

Viited

Välislingid

Eneli Jefimova Swimcloud andmebaasis
Eneli Jefimova Põhja-Carolina Ülikooli veebilehel
13-aastane Jefimova nihutas ka täiskasvanute Eesti rekordit. ERR, 7. november 2020
Helar Osila. Ujumistalent Jefimovat võistluste ärajäämine ei heiduta: mul on ees päris pikk karjäär!. ERR, 14. november 2020
14-aastase Eneli Jefimova areng tekitab Eesti ujumises elevust. ERR, 17. aprill 2021
Soojamaareisist alanud sündmuste ahel, mis viis Eneli Jefimova maailma tippu. sport.postimees.ee, 12. detsember 2023
Jefimova: väga lahe on maailmarekordinaisele ära panna. ERR, 8. detsember 2025

Kategooria:Eesti ujujad
Kategooria:Sündinud 2006